ہندوستان

ہندوستان (فارسی: هندوستان ) جس کا تلفظ (ہندوستان یا ہندوستاں) سے ہوتا ہے، اس کی مختصر شکل ہند (هند) ہے، جو ہندوستان کے لیے فارسی میں بھی مستعمل ہے، بڑے پیمانے پر برصغیر ہند؛ جسے بعد میں اس کے باشندوں نے ہندی–اردو (ہندوستانی) میں استعمال کیا۔ برصغیر کے دیگر ناموں میں جمبُو دویپ، بھارت اور انڈیا شامل ہیں۔ تقسیم ہند کے بعد؛ یہ جمہوریہ ہند کے تاریخی نام کے طور پر استعمال ہوتا رہا۔

ہندوستان کا ایک ثانوی معنی شمالی ہندوستان میں ہند گنگا میدان کے لیے جغرافیائی اصطلاح کے طور پر ہے۔

اشتقاقیات
ہندستان فارسی لفظ ہندو سے ماخوذ ہے، جو سنسکرت کے  سندھو کے مشابہ ہے۔

ایسکو پرپولا کے مطابق پروٹو-ایرانی آواز کی س سے ہ میں تبدیلی 850-600 قبل مسیح کے درمیان واقع ہوئی۔ لہذا، رگ ویدی سپت سندھو (سات دریاؤں کی زمین[پنجاب]) اوستا میں ہپت ہندو بن گیا۔ کہا جاتا ہے کہ یہ "پندرہواں ڈومین" ہے، جسے اہورا مزدا نے بنایا ہے، بظاہر 'غیر معمولی گرمی' کی سرزمین۔
515 قبل مسیح میں دارا اول نے وادی سندھ کو شامل کیا جس میں سندھو (آج کل  کا سندھ) بھی شامل تھا، جسے فارسی میں ہندو کہا جاتا ہے۔ خشیارشا اول کے زمانہ میں "ہندو" کی اصطلاح سندھ کے مشرق کی زمینوں کو بھی شامل ہوتی تھی۔

درمیانی فارسی میں غالباً پہلی صدی عیسوی سے -ستان (جائے، جگہ) کا اضافہ کیا گیا، جو کسی ملک یا خطے کی نشاندہی کرتا ہے، موجودہ لفظ ہندوستان کی تشکیل دیتا ہے۔ اسی طرح   262 عیسوی میں شاہپور اول کے نقش رستم نوشتہ میں سندھ کو ہندوستان کہا گیا ہے۔

مورخ برتندر ناتھ مکھرجی بیان کرتے ہیں کہ زیریں سندھ طاس سے، "ہندوستان" کی اصطلاح آہستہ آہستہ "کم و بیش پورے برصغیر میں پھیل گئی"۔ گریکو رومن نام "انڈیا" اور چینی نام "شین ٹو" نے بھی اسی طرح کے ارتقا کی پیروی کی۔

عربی اصطلاح ہند؛ جو فارسی ہندو سے ماخوذ ہے، عربوں نے مکران کے ساحل سے انڈونیشیا کے جزیرہ نما تک ہندوستانی خطے کے لیے استعمال کیا تھا۔ لیکن آخر کار اس کی شناخت بھی برصغیر پاک و ہند سے ہوئی۔

موجودہ استعمال

جمہوریہ ہند
"ہندوستان" اکثر جدید دور جمہوریہ ہند کے لیے استوتا ہے۔ اصطلاح میں شامل نعرے عام طور پر کھیلوں کے پروگراموں اور دیگر عوامی پروگراموں میں سنائے جاتے ہیں، جن میں ٹیمیں یا ادارے شامل ہوتے ہیں، جو ہندوستان کی جدید قومی ریاست کی نمائندگی کرتے ہیں۔  مارکیٹنگ میں ہندوستان نام؛ عام طور پر اشتہاری مہموں میں قومی اصل کے اشارے کے طور پر بھی استعمال ہوتا ہے اور یہ بہت سے کمپنی کے ناموں میں بھی مستعمل ہے۔ پاکستان کے بانی محمد علی جناح، اور ان کی جماعت مسلم لیگ نے ہندو اکثریتی آبادی کے حوالے سے جدید دور کی جمہوریہ ہند کو "ہندوستان" کہنے پر اصرار کیا۔

لوگوں کے درمیاں
ہندوستان میں ہندوستانی بولنے والوں کے درمیان ایک استعمال میں مذہبی نسبت سے قطع نظر؛ 'ہندوستانی' اصطلاح سے مراد انڈین (ہندوستان کا باشندہ) ہے۔  غیر ہندستانی بولنے والوں مثلاً  بنگالی بولنے والوں میں "ہندوستانی" کا استعمال؛ ان لوگوں کی وضاحت کے لیے کیا جاتا ہے، جو اوپری گنگا سے ہیں، مذہبی وابستگی سے قطع نظر؛ بلکہ ایک جغرافیائی اصطلاح کے طور پر۔

ہندوستانی کو بعض اوقات جنوبی ایشیا میں لاگو ہونے والی نسلی اصطلاح کے طور پر استعمال کیا جاتا ہے (مثال کے طور پر، جنوبی ایشیا میں جڑیں رکھنے والا ماریشیا یا سورینام کا آدمی اپنی نسل کو یہ کہہ کر بیان کر سکتا ہے کہ وہ "ہندوستانی" ہے)۔  مثال کے طور پر ہندستانین ایک ولندیزی لفظ ہے، جو نیدرلینڈز اور سرینام میں جنوبی ایشیائی نژاد لوگوں کی وضاحت کے لیے استعمال ہوتا ہے۔

زبان

ہندوستانی زبان ہندوستان کی زبان ہے اور برصغیر پاک و ہند کی زبانِ رابطۂ عامہ ہے۔  ہندوستانی مغربی اتر پردیش/مغربی یوپی اور دہلی کے علاقوں کی پرانی ہندی بولی سے ماخوذ ہے۔ اس کی ادبی معیاری شکلیں—-سنڌي جديد زبانجدید معیاری ہندی اور جدید معیاری اردو—مختلف رسم الخط استعمال کرتی ہیں۔ خود ہندی رجسٹر نے اپنا نام مختصر شکل ہند (انڈیا) سے اخذ کیا ہے۔

 تاریخی استعمالات

ابتدائی فارسی علماء کو ہندوستان کی حد تک محدود علم تھا۔  اسلام کی آمد اور اسلامی فتوحات کے بعد؛ ہندوستان کے معنی نے اس کی عربی شکل ہند کے ساتھ تعامل کیا، جو فارسی سے بھی ماخوذ تھا، اور تقریباً اس کا مترادف بن گیا۔ عربوں نے، سمندری تجارت میں مصروف، مغربی بلوچستان میں تیس سے لے کر انڈونیشیا کے جزیرہ نما تک کی تمام زمینوں کو ہند کے تصور میں شامل کیا، خاص طور پر جب اس کی وسیع شکل میں "الہند" کے طور پر استعمال ہوتا ہے۔ ہندوستان لفظ نے اس وسیع معنی کو حاصل نہیں کیا۔ آندرے وِنک کے مطابق، اس نے وہ امتیاز بھی حاصل نہیں کیا، جو مٹ گیا، سندھ (تقریباً جو اب مغربی پاکستان ہے) اور ہند (دریائے سندھ کے مشرق کی سرزمینوں) کے درمیان؛: "The Arabic literature often conflates 'Sind' with 'Hind' into a single term but also refers to 'Sind and Hind' to distinguish the two. Sind, in point of fact, while vaguely defined territorially, overlaps rather well with what is currently Pakistan. It definitely did extend beyond the present province of Sind and Makran; the whole of Baluchistan was included, a part of the Panjab, and the North-West Frontier Province." ("عربوں نے یونانیوں کی طرح، پہلے سے موجود فارسی اصطلاح کو اپنایا؛ لیکن وہ سب سے پہلے تھے جنھوں نے اس کا اطلاق پورے ہندوستانی خطہ سندھ اور مکران سے انڈونیشیائی جزیرہ نما اور جنوب مشرقی ایشیا تک پھیلایا۔") دوسرے ذرائع بتاتے ہیں کہ سندھ اور ہند کو ابتدائی زمانے سے مترادف استعمال کیا جاتا تھا۔ اور یہ کہ ہندوستان میں اسلامی حکومت کی آمد کے بعد؛ "پورے برصغیر کے لیے ہند اور سندھ مترادفات کے طور پر استعمال کیے گئے۔" 10ویں صدی کے متن حدود العالم نے ہندوستان کو تقریباً بر صغیر پاک و ہند کے طور پر بیان کیا ہے، جس کی مغربی حد دریائے سندھ سے بنتی ہے، جنوبی حد بحیرہ عظیم تک جاتی ہے اور مشرقی حد کاماروپا، موجودہ آسام میں ہے۔ اگلی دس صدیوں تک، ہند اور ہندوستان دونوں برصغیر میں بالکل اسی معنی کے ساتھ استعمال ہوتے رہے، اس کے ساتھ ان کی صفت ہندوی، ہندوستانی اور ہندی استعمال ہوتی رہی۔ درحقیقت 1220 عیسوی میں مؤرخ حسن نظامی نیشاپوری نے ہند کو "پشاور سے بحر ہند کے ساحلوں تک اور دوسری سمت میں سیستان سے چین کی پہاڑیوں تک بتایا۔"
 شمالی ہند 
11 ویں صدی میں شروع ہونے والی ترک-فارسی فتوحات کے ساتھ ہندوستان کا ایک تنگ معنی بھی شکل اختیار کر گیا۔ فاتحین برصغیر کے باقی حصوں کو نظر انداز کرتے ہوئے اپنے زیر تسلط زمینوں کو ہندوستان کہنے کے ذمہ دار تھے۔
11ویں صدی کے اوائل میں پنجاب میں سلطنت غزنویہ کی ایک سیٹیلائٹ ریاست جس کا دارالحکومت لاہور تھا، کو "ہندوستان" کہا جاتا تھا۔ دہلی سلطنت کے قیام کے بعد، شمالی ہندوستان، خاص طور پر گنگا کے میدانی علاقوں اور پنجاب کو "ہندوستان" کہا جانے لگا۔
اسکالر برتیندر ناتھ مکھرجی کا کہنا ہے کہ ہندوستان کا یہ تنگ معنی وسیع معنی کے ساتھ ساتھ موجود تھا، اور بعض مصنفین نے ان دونوں کو بیک وقت استعمال کیا ہے۔

مغلیہ سلطنت (1526ء–1857ء) نے اپنی سرزمین کو 'ہندوستان' کہا۔ 'مغلیہ' اصطلاح خود کبھی بھی زمین کے لیے استعمال نہیں ہوئی۔  جیسے جیسے سلطنت پھیلی، اسی طرح 'ہندوستان' بھی پھیل گیا۔ اس کے ساتھ ساتھ 'ہندوستان' کے معنی پورے برصغیر ہند کے طور پر بابر نامہ اور آئین اکبری میں بھی پائے جاتے ہیں۔
 نیپال سلطنت کا استعمال 
آخری گورکھائی بادشاہ پرتھوی ناراین شاہ نے خود سلطنت نیپال کا اصل ہندوستان''' کے طور پر اعلان کیا؛ کیوں کہ شمالی ہندوستان پر اسلامی مغل حکمرانوں کی حکومت تھی۔ خود اعلان ان کے دور حکومت میں ہندو سماجی ضابطہ دھرم شاستر کو نافذ کرنے اور اپنے ملک کو ہندووں کے لیے قابل رہائش قرار دینے کے لیے کیا گیا تھا۔ اس نے شمالی ہندوستان کو مغلان (مغلوں کا ملک) بھی کہا اور اس خطہ کو مسلمان غیر ملکیوں کی دراندازی قرار دیا۔
 نوآبادیاتی ہندوستانی استعمال 
یہ دوہری معنی یورپیوں کی آمد کے ساتھ برقرار رہے۔  جیمز رینل نے 1792 میں ’’میموئیر آف اے میپ آف ہندستان‘‘ کے عنوان سے ایک اطلس تیار کیا، جو درحقیقت برصغیر پاک و ہند کا نقشہ تھا۔  اس طرح رینل نے تین تصورات، انڈیا، ہندوستان اور مغل سلطنت کو آپس میں ملا دیا۔ جے برنولی، جن کے لیے ہندوستان کا مطلب مغلیہ سلطنت تھا، نے اپنے فرانسیسی ترجمہ کو La Carte générale de l'Inde (ہندوستان کا عمومی نقشہ) کہا۔
برطانوی حساب کا یہ 'ہندوستان' انگریزوں کے زیر اقتدار علاقوں (جسے کبھی کبھی 'انڈیا' بھی کہا جاتا ہے) اور مقامی حکمرانوں کے زیر انتظام علاقوں میں تقسیم کیا گیا تھا۔ تاہم برطانوی حکام اور مصنفین کا خیال تھا کہ ہندوستانی 'ہندوستان' کا استعمال صرف شمالی ہندوستان کے لیے کرتے ہیں۔ 1886ء میں شائع ہونے والی ایک اینگلو-انڈین ڈکشنری میں کہا گیا ہے: جب کہ ہندوستان کا مطلب انڈیا ہے، "مقامی زبان" میں یہ بہار اور بنگال کو چھوڑ کر دریائے نرمدا کے شمال میں واقع علاقے کی نمائندگی کرنے کے لیے استعمال کیا گیا تھا۔

تحریک آزادی کے دوران، ہندوستانیوں نے اپنی سرزمین کو تینوں ناموں سے پکارا: 'انڈیا'، 'ہندوستان' اور 'بھارت'۔محمد اقبال کی نظم ترانۂ ہندی   ہندوستانی آزادی کارکن۔
محمد اقبال کی نظم ترانۂ ہندی تحریک آزادی ہند کے کارکنوں میں ایک مقبول حب الوطنی کا ترانہ تھا۔

سارے جہاں سے اچھا ہندوستاں ہمارا
(روئے زمیں پر سب سے بہتر ہمارا ہندوستان ہے۔)
 تقسیم ہند 

آل انڈیا مسلم لیگ کی 1940 کی قرارداد لاہور (جسے قرارداد پاکستان بھی کہا جاتا ہے) نے برطانوی ہند کے شمال مغرب اور شمال مشرق میں مسلم اکثریتی علاقوں کے لیے خودمختاری کا مطالبہ کیا، جسے مقبولیت میں 'پاکستان' کہا جانے لگا۔  بول چال اور بقیہ ہندوستان کو 'ہندوستان' کہا جانے لگا۔ برطانوی حکام نے بھی ان دونوں اصطلاحات کو منتخب کر لیا اور انھیں سرکاری طور پر استعمال کرنا شروع کر دیا۔

تاہم 'ہندوستان' کے ہندووں کی سرزمین کے مضمر معنی کی وجہ سے یہ نام ہندوستانی لیڈروں کی منظوری پر پورا نہیں اترا۔ ان کا اصرار تھا کہ نئے ڈومینین آف انڈیا کو 'ہندوستان' نہیں بلکہ 'انڈیا' کہا جانا چاہیے۔ غالباً اسی وجہ سے 'ہندوستان' نام کو ہندوستان کی دستور ساز اسمبلی کی سرکاری منظوری نہیں ملی، جب کہ 'بھارت' کو سرکاری نام کے طور پر اپنایا گیا۔ تاہم یہ تسلیم کیا گیا کہ 'ہندوستان' غیر سرکاری طور پر استعمال ہوتا رہے گا۔

بھارتی مسلح افواج نام کا سلامی ورژن، "جے ہند" کو جنگ کی پکار کے طور پر استعمال کرتی ہے۔

 حوالہ جات 

 مزید دیکھیے 

 پاکستان
 بھارت
 بنگلہ دیش
 برصغیر
بھارت کے دیگر نام
آریہ ورت
-ستان

 عام حوالہ جات 
 
 
 
 
 
 
 
 
 
 مزید پڑھنے کے لیے 
 A Sketch of the History of Hindustan from the First Muslim Conquest to the Fall of the Mughal Empire by H. G. Keene. (Hindustan The English Historical Review, Vol. 2, No. 5 (Jan. 1887), pp. 180–181.)
 Story of India through the Ages; An Entertaining History of Hindustan, to the Suppression of the Mutiny, by Flora Annie Steel, 1909 E.P. Dutton and Co., New York. (as recommended by the New York Times; Flora Annie Steel Book Review, 20 February 1909, نیو یارک ٹائمز.)
 The History of Hindustan: Post Classical and Modern'', Ed. B.S. Danniya and Alexander Dow. 2003, Motilal Banarsidass, . (History of Hindustan (First published: 1770-1772). Dow had succeeded his father as the private secretary of مغلیہ سلطنت کے حکمرانوں کی فہرست اورنگزیب عالمگیر.)

اردو الفاظ اور جملے
برصغیر
بنگلہ دیش
بھارت
بھارت کی آبادیاتی تاریخ
بھارت کی ثقافتی تاریخ
جغرافیہ بنگلہ دیش
جغرافیہ بھارت
جغرافیہ پاکستان
جغرافیہ چین
جغرافیہ نیپال
فارسی الفاظ اور جملے
فارسی مستعار الفاظ
ہندی الفاظ اور جملے
بنگالی زبان کے الفاظ اور جملے
Short description is different from Wikidata
شمالی بھارت